**SPORTOLÓI NYILATKOZAT**

**A NEMZETKÖZI SÍ SZÖVETSÉG (FIS) REGISZTRÁCIÓJÁHOZ (fordítás)**

Alulírott,

|  |  |  |  |
| --- | --- | --- | --- |
| **Vezetéknév** | **Keresztnév** | **Születési év** | **Állampolgárság** |
| **Szakág:** Alpesi  Északi  Egyéb  **Nem:** Férfi  Nő | | | |

annak tudatában, hogy jelen nyilatkozatom nem érinti a versenyszervezők azon kötelezettségét, hogy a versenyek előkészítése és lebonyolítása során meg kell feleljenek a mindenkor hatályos FIS szabályzatoknak és biztonsági előírásoknak, az alábbi nyilatkozatot teszem:

**1.FIS SZABÁLYZATOK; ELŐÍRÁSOK ÉS ELJÁRÁS**

Tudomásul veszem és elfogadom, hogy bármely, a FIS versenynaptárában szereplő versenyen (eseményen) történő részvételemmel alávetem magam a FIS valamennyi azon versennyel (eseménnyel) kapcsolatos szabályának. Alávetem magam továbbá azon testületek eljárásának és hatáskörének, amelyek az ilyen szabályok betartását felügyelni hivatottak – ide értve, de nem kizárólagosan a lausanne-i székhelyű Nemzetközi Sport Döntőbíróságot – amennyiben ezt a FIS szabályai előírják.

**2. KOCKÁZATOK TUDOMÁSULVÉTELE**

Teljes mértékben tudatában vagyok és felkészültem azokra a kockázatokra, amelyek a síversenyekből adódhatnak, illetve a sí tevékenység folytatása közben felléphetnek a nagy sebességből és gravitációs erőből adódóan, legyen az akár edzés, akár maga a verseny folyamán. Felismerem azt a kockázatot, ami abból ered, hogy a versenyeredmények elérése érdekében tett erőfeszítések a fizikai képességeim végső határait feszegetik. Tudomásul veszem, hogy a rizikófaktorok között környezeti tényezőkkel, a felszerelés adottságaival, atmoszférikus befolyással, valamint természeti és ember alkotta akadályokkal is számolnom kell. Felkészültem továbbá arra, hogy bizonyos mozdulatok és mozgások nem minden esetben kiszámíthatóak és kontrollálhatóak, ezért a biztonsági mérések/intézkedések sem feltétlenül védenek.

Következésképpen tudom és elfogadom, hogy amennyiben ilyen versenytevékenységet végzek, a fizikai integritásom – és extrém helyzetekben akár az életem is – veszélyben van.

Tisztában vagyok vele továbbá, hogy a fent említett, a versenyzésemmel kapcsolatos veszélyek a versenyek és az edzések területén tartózkodó harmadik személyeket is fenyegetnek.

A versenyek és edzések folyamán magam is körültekintően járok el. Azonnal értesítem a zsűrit, amennyiben a biztonsággal kapcsolatos aggályaim merülnek fel. Megértettem, hogy felelős vagyok a megfelelő felszerelés kiválasztásáért, annak állapotáért, valamint a versenyen választott sebességemért és vonalvezetésemért.

**3. SZEMÉLYES FELELŐSSÉG**

Tudomásul veszem, hogy adott esetben személyesen felelek harmadik személyeknek általam okozott, testi sérülésből vagy tulajdonuk károsodásából fakadó károkért, amelyek a versenyeken vagy az edzéseken való részvételemből erednek. Elfogadom, hogy nem a versenyszervezők felelőssége a felszerelésem ellenőrzése és felülvizsgálata.

**4. MENTESSÉG**

Az alkalmazandó jog által megengedett mértékben már most mentesítem a FIS-t, a Nemzeti Szövetségemet (Magyar Sí Szövetség), a verseny szervezőjét valamint ezek illetékes tagjait, vezetőit, tisztviselőit, alkalmazottait, önkénteseit, vállalkozóit és ügynökeit minden kárral, sérüléssel vagy veszteséggel kapcsolatos felelősség alól, amit FIS égisze alatt szervezett versenyen illetve edzésen szenvedek.

**5. BÍRÓSÁGI KIKÖTÉS**

Nem korlátozva azon testületek eljárását, amelyek a FIS szabályok alkalmazásával kapcsolatban hatáskörrel rendelkeznek, a FIS versenynaptárában szereplő versenyeken való részvételemből adódó bármely, köztem és FIS vagy a verseny szervezője között keletkezett vitával kapcsolatosan, amire vonatkozóan a FIS szabályzatok nem tartalmaznak rendelkezéseket, ideértve, de nem kizárólagosan bármely fél által a másik fél ellen kezdeményezett kártérítési pereket, alávetem magam a svájci jog alá tartozó Nemzetközi Sport Döntőbíróság kizárólagos hatáskörének és hatályos szabályzatának.

Jelen nyilatkozatra és annak értelmezésére a svájci jog irányadó és amennyiben az alkalmazandó szabályok engedik, vonatkozik örököseimre, jogutódjaimra, kedvezményezettjeimre és legközelebbi hozzátartozóimra, illetve bármely a fent említett jogi ügyekben eljárásra meghatalmazott személyekre.

*Tudomásul veszem, hogy a jelen magyar nyelvű dokumentum a FIS hivatalos angol nyelvű Athlete’s Declaration Form-nak a nem hivatalos fordítása, vita és kétség esetén az angol nyelvű verzió az irányadó, amelyet szintén aláírtam, s tudomásul veszem, hogy az abban foglaltak megértése és helyesenvaló értelmezése az én felelősségem.*

Elolvastam és megértettem a fenti nyilatkozatot. Nyilatkozatom visszavonásig érvényes.

|  |  |  |
| --- | --- | --- |
| Hely: | Dátum:  2015.05.28. | Sportoló aláírása: |

Kiskorú sportolók (a hatályos nemzeti jogszabályok szerint) esetében:

Jelen aláírásom igazolja, hogy mint a fenti sportoló szülője/gondviselője hozzájárulok, hogy magára nézve kötelezőnek elfogadja a fentiekben meghatározott valamennyi feltételt és kikötést.

|  |  |  |  |
| --- | --- | --- | --- |
| Név (Nyomtatott) -  Szülő/Gondviselő | Dátum  2015.05.28. | Sportolóhoz való kapcsolata | Szülő/Gondviselő aláírása |